
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-00597/20143-04
29.08.2014. године

Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08), Комисија за акредитацију и проверу квалитета, на седници одржаној 29.08.2014. године, донела је

О Д Л У К У

о акредитацији студијског програма

Утврђује се да МЕДИЦИНСКИ ФАКУЛТЕТ ВОЈНОМЕДИЦИНСКЕ АКАДЕМИЈЕ УНИВЕРЗИТЕТА ОДБРАНЕ У БЕОГРАДУ, са седиштем у ул.  DOCVARIABLE ConvertString(Adresa,1,5) \* MERGEFORMAT Црнотравска 17,  DOCVARIABLE ConvertString(Sediste,1,5) \* MERGEFORMAT БЕОГРАД, ПИБ 102116082, Матични број 07093608, испуњава прописане стандарде за акредитацију студијског програма Докторских академскИХ студијА Биомедицине у оквиру Образовно-научног поља Медицинске  науке и области Медицинске науке и то за 20 студената у седишту.

О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е

Високошколскa установа МЕДИЦИНСКИ ФАКУЛТЕТ ВОЈНО-МЕДИЦИНСКЕ АКАДЕМИЈЕ УНИВЕРЗИТЕТА ОДБРАНЕ У БЕОГРАДУ, са седиштем у ул.  DOCVARIABLE ConvertString(Adresa,1,5) \* MERGEFORMAT Црнотравска 17,  DOCVARIABLE ConvertString(Sediste,1,5) \* MERGEFORMAT БЕОГРАД, је дана 31.03.2014. године поднела захтев за акредитацију студијског програма Докторских академскИХ студијА Биомедицине у оквиру образовно-научног поља Медицинске  науке и области Медицинске науке под бројем 612-00-00597/2014-04. 


Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08).


На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.


Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе МЕДИЦИНСКИ ФАКУЛТЕТ ВОЈНОМЕДИЦИНСКЕ АКАДЕМИЈЕ УНИВЕРЗИТЕТА ОДБРАНЕ У БЕОГРАДУ и предлог одлуке, достављени су Комисији за акредитацију и проверу квалитета.
Студијски програм Докторских академских студија Биомедицине припада Образовно-научном пољу Медицинске  науке и области Медицинске науке. Предложено звање Доктор медицинских наука у складу је са Листом стручних, академских и научних назива коју је утврдио Национални савет за високо образовање. Дужина студија од три године (6 семестара) је у складу са законом. Студијски програм садржи све законом предвиђене елементе и има предвиђени број ЕСПБ. Број ЕСПБ бодова након завршених студија је 180. Планирани број студената који ће се уписати на овај студијски програм је 20. 

Студијски програм је прихватило Наставно-научно веће Медицинског факултета Војномедицинске академије на седници одржаној 26.02.2009. године.

Основни квантитативни подаци о програму су:

1. Број студената који се уписује на прву годину: 20
2. Просечан број часова активне наставе недељно по години:

5.17 +  0.00 +  0.00 + 16.72 = 21.89, 30.00

3. Проценат изборности на програму: 50,0%
4. Број наставника на студијском програму: 88 
Број наставника са пуним радним временом: 86
Број наставника ангажованих по уговору: 2
5. Број ментора: 101
6. Просечно оптерећење наставника на програму:  0,51
7. Просечно оптерећење наставника у установи:  2,89
8. Проценат наставе коју држе наставници са пуним радним временом: 98,06%
9. Број библиотечких јединица релевантних за студијски програм: 1157
10. Укупна бруто површина: 75988  m2 

Установа је приложила програм научноистраживачког рада за период од 2011. до 2015. године и Одлуку Министарства просвете и науке о акредитацији Медицинског факултета Војномедицинске академије за обављање научноистраживачке делатности из 2013. године. Установа је компетентна за реализацију докторских студија. У установи су до сада одбрањене 223 магистарске тезе, 466 докторских дисертација, а у последњих 10 година публикованa су 1084 научна рада у часописима међународног значаја. 


Тренутно је на Факултету у току рад на 25 научноистраживачких пројеката, од којих је 10 из области основних и 15 из области примењених истраживања и у којима учествује велики број истраживача (81). У документацији је приложена листа ментора у протекле три школске године, чији број и компетенције задовољавају захтеве стандарда.


Сврха студијског програма је јасно и недвосмислено формулисана, у складу је са захтевима стандарда, као и са мисијом и циљевима високошколске установе. Сврха студијског програма је формирање научног радника који је овладао потребним теоријским знањем и практичним вештинама из изабраног подручја биомедицине (Молекулске медицине, Фармакологије и токсикологије или Неуронаука) и оспособљен је за њихову практичну примену у научноистраживачком раду, уз поштовање свих етичких принципа.


Циљеви су јасно формулисани, у складу са задацима установе и укључују стицање компетенција и вештина. Циљеви студијског програма докторских студија су усклађени са савременим правцима развоја биомедицине у свету. Основни циљ је циљ оспособљавање кандидата да самостално води оригинална и научно заснована истраживања и да критички процењује истраживања других.

Савладавањем студијског програма Докторских академских студија биомедицине студент стиче знања о методологији научноистраживачког рада, етичким принципима истраживања у биомедицини, експерименталним моделима, дизајну експерименталних и  клиничких студија, критеријумима за процену валидности и  значајности добијених резултата, начинима њиховог саопштавања и вредновања, као и о најактуелнијим достигнућима у једном од изборних подручја. Опште и специфичне компетенције су прецизно дефинисане, усклађене су са исходима и у складу су са структуром и садржајем студијског програма. Установа је приложила обрасце дипломе и додатка дипломи на српском и енглеском језику, који садрже све потребне елементе. На основу приложене документације може да се закључи да се студенти савлађивањем програма оспособљавају за самосталан научноистраживачки рад.


Сруктура курикулума обухвата распоред предмета по семестрима. Студијски програм Докторских академских студија биомедицине састоји се од обавезних предмета (прва година), обавезних и изборних предмета из одређеног изборног подручја (друга година), која су у директној вези са темом докторске дисертације, као и саме израде  дисертације (трећа година). У свим годинама студирања, број часова активне наставе већи је од 600 часова годишње. Такође је задовољен захтев да часови предавања чине најмање 25% од укупног броја часова активне наставе. Број ЕСПБ предвиђен за тезу и предмете који су у непосредној функцији израде тезе већи је од 50% од укупног броја ЕСПБ.


Приложена је и књига предмета, која садржи све потребне елементе: назив предмета, број ЕСПБ, име наставника, услов, циљ, исход и садржај предмета, препоручену литературу, број часова активне наставе, методе извођења наставе и систем оцењивања који садржи поене за предиспитне и испитне обавезе.


Програм је целовит и свеобухватан и нуди најновија сазнања. Студијски програм Докторских академских студија Биомедицине конципиран је у складу са закључцима Европске конференције о хармонизацији PhD програма у медицини и здравственим наукама (The Declaration of the European Conference on Harmonisation of PhD Programmes in Medicine and Health Sciences) и са акредитованим програмима докторских студија на Универзитету у Грацу, Хановеру и Загребу.


Услови уписа су дефинисани конкурсом и одговарају захтевима стандарда До сада се на студијски програм уписивало по 10 кандидата годишње, а сада се тражи акредитација за 20 кандидата годишње, што је у складу са могућностима установе. 

У прву годину Докторских академских студија биомедицине уписују се студенти који су завршили медицински или неки од сродних факултета уз претходно остварени обим студија од 300 ЕСПБ на академским студијама другог нивоа или 360 ЕСПБ бодова на интегрисаним академским студијама медицине.

Студенти полагањем испита стичу одређени број ЕСПБ бодова који се утврђују за сваки предмет према оптерећењу студената и према јединственој методологији. Oцењивање студената врши се непрекидним праћењем рада студента и на основу поена стечених извршавањем предиспитних обавеза и полагањем испита. Услов за прихватање завршене докторске дисертације одређен је Одлуком Наставно-научног већа Медицинског факултета Војномедицинске академије Универзитета одбране у Београду и чине га најмање један научни рад објављен или прихваћен за публиковање у часопису са SCI листе категорије М21 или М22, односно два научна рада објављена у часопису категорије М23 чији збирни импакт фактор је ≥ 0,3. 


Правилник о пријави, изради и одбрани докторске дисертације захтева да се остварени научни доприноси оцењују према броју научних публикација, као што је у претходном коментару детаљније описано.  Из података приказаних у документацији, а који се односе на укупно 20 одбрањених докторских дисертација, може да се види да се утврђена правила поштују у највећем броју случајева.

Број наставника oдговара потребама програма у складу са стандардима. Универзитет одбране у Београду има дефинисане критеријуме за избор наставника који раде са пуним радним временом у високошколској установи и развијен систем избора наставника из других научних институција који учествују у реализацији докторских студија. Из приложених податак се види да је у реализацији докторских студија ангажовано 88 наставника (32 редовна професора, 29 ванредних професора, 15 доцената, један научни саветник, пет виших научних сарадника и шест научних сарадника). Од укупног броја наставника 86 наставника је запослено у Установи са пуним радним временом, а 81 наставник је укључен у рад на научноистраживачким пројектима. Сви наставници су компетентни за предмете које изводе и испуњавају захтеве стандарда за научно поље медицинских наука, односно имају најмање један рад објављен у часописима са SCI листе. Просечно оптерећење наставника на студијском програму износи 0,51, а у Установи 2,89 часова недељно. Проценат наставе који држе наставници запослени са пуним радним временом је 98,1%.


Установа је приложила списак са 101 менторomа са компетенцијама које задовољавају захтеве стандарда, односно имају најмање пет радова објављенa у часописима са SCI листе. С обзиром на то да се ради о трогодишњем програму и да се тражи акредитација за упис 20 студената годишње, захтеви стандарда у погледу броја ментора су задовољени.


Медицински факултет Војномедицинске академије реализује све акредитоване студијске програме у простору Војномедицинске академије који по својој величини, структури и намени испуњава законске услове за реализацију наставе. Расположив простор обухвата амфитеатар, слушаонице, учионице, лабораторије, вежбаонице, библиотеке, читаонице, сале, рачунарске учионице, клинике и операционе сале.  Анализом и усклађивањем укупне површине просторија које се користе, може се закључити да простор далеко превазилази прописане стандарде, што се види из приложених табела. Укупна бруто површина у Установи је 75988 m2.


Медицински факултет Војномедицинске академије поседује одговарајућу техничку, лабораторијску и другу специфичну опрему која обезбеђује квалитетно извођење наставе. 

Учионице су опремљене савременим средствима за извођење наставе уз могућност коришћења Интернета. Медицински факултет Војномедицинске академије је обезбедио одговарајући радни простор за наставнике и сараднике, укупне површине 3289 m2. 


Одељење за библиотечку и архивску делатност Института за научне информације Војномедицинске академије, располаже са довољно просторија, и са више од 30000 монографских публикација. За потребе овладавања наставним градивом из сваког појединачног предмета студијског програма студентима је на располагању 1157 библиотечких јединица релевантних за студијски програм.

Обезбеђење квалитета остварује се према Пра​вил​нику о обез​бе​ђе​њу ква​ли​те​та Универзитета одбране, Пра​вил​нику о са​мо​вред​но​ва​њу, Пра​вил​нику о ка​дет​ском од​но​сно сту​дент​ском вред​но​ва​њу ква​ли​те​та сту​ди​ја и пе​да​го​шког ра​да на​став​ни​ка, Правилнику о обезбеђењу квалитета Медицинског факултета ВМА и Правилнику о самовредновању Медицинског факултета ВМА. Овим правилницима су утврђене надлежности појединих субјеката у систему мера обезбеђења квалитета, као и начин и поступци за обезбеђивање квалитета рада Факултета. Студенти учествују активно у контроли квалитета путем оцењивања квалитета наставе наставника. У саставу Комисије за оцену квалитета налазе се и кадети односно студенти.

Kомисија за акредитацију и проверу квалитета, утврдила је да високошколска установа  DOCVARIABLE ConvertString(UstanovaNaziv,1,5) \* MERGEFORMAT  МЕДИЦИНСКИ ФАКУЛТЕТ ВОЈНОМЕДИЦИНСКЕ АКАДЕМИЈЕ УНИВЕРЗИТЕТА ОДБРАНЕ У БЕОГРАДУ за студијски програм  Докторских академскИХ студијА Биомедицине у оквиру образовно-научног поља Медицинске  науке и области Медицинске науке, испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма.

Имајући у виду да је високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је као у диспозитиву.

Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

	Достављено:

- високошколској установи

- архиви КАПК
	ПРЕДСЕДНИК

Проф. др  Ендре Пап


[image: image2.jpg]



РЕПУБЛИКА СРБИЈА

КОМИСИЈА ЗА АКРЕДИТАЦИЈУ И 

ПРОВЕРУ КВАЛИТЕТА

У В Е Р Е Њ Е

О АКРЕДИТАЦИЈИ студијског програма

МЕДИЦИНСКИ ФАКУЛТЕТ ВОЈНОМЕДИЦИНСКЕ АКАДЕМИЈЕ УНИВЕРЗИТЕТА ОДБРАНЕ У БЕОГРАДУ са седиштем у  DOCVARIABLE ConvertString(Adresa,1,5) \* MERGEFORMAT Црнотравска 17,  DOCVARIABLE ConvertString(Sediste,1,5) \* MERGEFORMAT БЕОГРАД, ПИБ 102116082, Матични број 07093608, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08), за акредитацију студијског програма Докторских академскИХ студијА Биомедицине у оквиру образовно-научног поља Медицинске  науке и области Медицинске науке и то за 20 (двадесет) студената у седишту.

 Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

